**UČNI SKLOP: Življenjepis in pripoved o življenju osebe**

Tema: Pripoved o življenju osebe

**Nameni učenja**

Vsebine oz. cilji, ki jih obravnavamo v tem sklopu, so različno zahtevni:

* z **rdečo** barvo so označene vsebine oz. cilji nižje ravni zahtevnosti,
* z **modro** so označene vsebine oz. cilji temeljne ravni zahtevnosti,
* z **zeleno** pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

* Samostojno preberem in poslušam neumetnostno besedilo (pripoved o življenju osebe).
* Določim njegov namen ter utemeljim, po čem sem ga prepoznal/a.
* Določim okoliščine nastanka besedila in povem, iz katerih prvin besedila sem jih prepoznal.
* Strukturirano povzamem temo, podtemo, bistvene podatke in logična razmerja med njimi; pri tem smiselno uporabim ustrezen pristop (miselni vzorec/pojmovno mrežo/ preglednico/oporne točke.
* Obnovim sprejeto besedilo.
* Predstavim zgradbo prebranega besedila.
* Med branjem besedila si uporabljam SSKJ v knjižni in/ali elektronski obliki.
* S knjižnimi besedami in besednimi zvezami poimenujem bitja, predmete, dejanja, značaj … na sliki oz. fotografiji.
* Dane besede oz. besedne zveze iz besedila razložim s svojimi besedami in jih smiselno uporabim v svojem besedilu.
* Predstavim jezikovne značilnosti prebranega besedila (pripovedi o življenju osebe).
* Prebrano besedilo primerjam z drugimi vrstami ter predstavim njihove podobnosti in razlike.
* Samostojno napišem pripoved o življenju izbrane osebe tako, da upoštevam značilnosti besedilne vrste.
* Napisano besedilo tudi vrednotim po naslednjih merilih tako, da si zastavim naslednja vprašanja: *Je prebrano besedilo zanimivo/verodostojno/razumljivo/uporabno?* Svoje mnenje utemeljim.
* Svoje besedilo členim na odstavke.
* Pri pisanju upoštevam pravopisna pravila, se izogibam nepotrebnim besednim ponovitvam.
* Pri pisanju izbiram besedilni vrsti ustrezne besede, besedne zveze, stavčne vzorce …
* Glede na povratno informacijo učitelja ali sošolca načrtujem, kako bi svoje besedilo izboljšal.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri branju in poslušanju besedila (pripovedi o življenju osebe).
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri pisanju besedila (pripovedi o življenju osebe).
* Razumem navedene strokovne izraze: pripoved o življenju osebe, neumetnostno besedilo, subjektivno besedilo, časovni prislov, časovni odvisnik, prislovno določilo časa. Svoje razumevanje jezikoslovnih izrazov ponazorim s primeri iz obravnavanega besedila.
* Pri reševanju nalog izboljšujem svoje praktično obvladanje slovnice in pravopisa.

**Navodila za delo za učenca/učenko**

|  |  |
| --- | --- |
| 1. Preverjanje predznanja | Reši naloge za ugotavljanje predznanja v i-učbeniku na povezavi <https://eucbeniki.sio.si/slo9/2846/index.html>  na strani 166. |
| 2. Samostojno učenje (branje besedila) | Nato preberi besedilo na povezavi  <https://eucbeniki.sio.si/slo9/2846/index1.html>  na strani 167. |
| 3. Samostojno učenje  (razumevanje, razčlenjevanje in vrednotenje posameznih prvin besedila)  4. Samostojno učenje  (uporaba bralnih učnih strategij po reševanju nalog) | Reši vse naloge, ki so povezane z odlomkom, in jih najdeš na povezavah:  <https://eucbeniki.sio.si/slo9/2846/index1.html>,  <https://eucbeniki.sio.si/slo9/2846/index2.html>,  <https://eucbeniki.sio.si/slo9/2846/index3.html> in  <https://eucbeniki.sio.si/slo9/2846/index4.html>  na str. 167ꟷ170.  Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih vsebin te snovi (npr. v obliki miselnega vzorca, preglednice, po opornih točkah ipd.); pomagaj si s povezavo  <https://eucbeniki.sio.si/slo9/2846/index5.html>  na str. 171.  Nato povzetek skeniraj in ga oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 5. Samostojno učenje  (pisno sporočanje za poglabljanje razumevanja besedilne vrste) | Napiši pripoved o življenju osebe, ki se ti zdi zanimiva. Namige najdeš na povezavi  <https://eucbeniki.sio.si/slo9/2846/index8.html>  (glej 15. in 16. nalogo) na str. 174.  Nato svoje sestavke oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 6. Preverjanje znanja | Po obravnavani učni snovi tega učnega sklopa preveri svoje znanje tako, da rešiš še naloge v razdelku Preverjanje znanja.  Naloge so zasnovane tako, da lahko pravilnost svojih odgovorov preverjaš sproti. |
| 7. Samovrednotenje in načrtovanje učenja za izboljšanje učnih dosežkov | Po obravnavani učni snovi tega učnega sklopa presodi, kako ti je šlo: reši razdelek Samovrednotenje znanja (semafor).  Po potrebi načrtuj, katero znanje bi rad izboljšal/a, in kako. Tudi ta dokument oddaj v tisto spletno učno okolje, za katerega sta se dogovorila z učiteljem/učiteljico slovenščine. |